Wicipedia:Chwilio am erthygl - Wicipedia

# Wicipedia:Chwilio am erthygl

### Oddi wrth Wicipedia, y gwyddoniadur rhydd.

Mae yna nifer o ffyrdd gwahanol i gael gafael ar bwnc penodedig yn Wicipedia. Mae'r rhain yn cynnwys:

- Y blwch chwilio
- Peiriannau chwilio allanol
- Pori'r categorïau
- Pori pob tudalen

## [golygu] Y blwch chwilio

Dyma'r ffordd hawsaf o ddarganfod erthygl yn Wicipedia. Yn syml, y cyfan sydd angen ei wneud yw i deipio'r chwiliad yn y blwch 'chwilio' i'r chwith o'r dudalen, a chlicio ar 'Chwilio'. Yna fe ddaw tudalen sydd yn rhestru'r canlyniadau chwilio. Os gliciwch chi ar 'Ewch' yn lle hynny, fe fydd y safle yn chwilio am erthygl gyda'r un enw â'r term chwilio. Os nad yw'n bodoli, fe ddaw'r dudalen o ganlyniadau fel o'r blaen. O ganlyniad i brysurdeb ar y safle, ni fydd y dudalen canlyniadau ar gael bob tro. Isod fe welwch nifer o ganllawiau ar sut i gael y defnydd gorau o'r nodwedd chwilio.

### [golygu] Chwiliadau sylfaenol

Mae chwilio am air yn dychwelyd rhestr o bob tudalen sy'n cynnwys y gair hwnnw. Mae geiriau sy'n cynnwys y gair a chwiliwyd amdano hefyd yn cyfrif, fel bod chwiliad am tref yn dychwelyd tudalennau sydd yn cynnwys 'trefi', 'pentref' a 'trefnu'.

Pan fyddwch yn chwilio am fwy nag un gair ar y tro, bydd y dudalen o ganlyniadau yn cynnwys rhestr o'r tudalennau sydd yn cynnwys pob un o'r geiriau a chwiliwyd amdanynt. Felly mae chwiliad am papur newydd yn dychwelyd pob tudalen sydd yn cynnwys y dau air 'papur' a 'newydd', mewn unrhyw drefn.

I chwilio am ymadrodd penodol, rhowch y chwiliad mewn dyfynnodau dwbl: mae chwiliad am "papur newydd" yn dychwelyd pob tudalen sydd yn cynnwys yr ymadrodd hwnnw.

I hepgor canlyniadau sy'n cynnwys gair arbennig, defnyddiwch y sumbol '-': mae chwiliad am papur -newydd yn dychwelyd pob tudalen sydd yn cynnwys y gair 'papur' heb y gair 'newydd'.

Er mwyn gwneud chwiliadau sydd yn cynnwys unrhyw un o'r geiriau, defnyddiwch yr ymadrodd 'OR' (mae'r priflythrennau yn hanfodol): mae chwiliad am du OR gwyn yn dychwelyd pob tudalen sydd yn cynnwys naill ai 'du' neu 'gwyn'.

Gallwch gyfuno chwiliadau trwy ddefnyddio cromfachau: mae'r chwiliad (te OR coffi) -"ffa coffi pawb" yn dychwelyd pob tudalen sydd yn cynnwys naill ai 'te' neu 'coffi', ond nid y rheini sy'n cynnwys yr ymadrodd 'ffa coffi pawb'.

### [golygu] Ydi priflythrennau o bwys?

Wrth chwilio, nac ydyn (heblaw am 'OR', fel y soniwyd amdano uchod). Ar y llaw arall, wrth glicio ar 'Ewch' yn y blwch ar y chwith, mae'r chwilydd yn newid y lythyren gyntaf yn briflythyren, ac yn chwilio am erthyglau sydd â theitl yr un fath yn union â'r term chwilio. Gellir defnyddio ail-gyfeiriadau i ddatrys y broblem hon, fel bod 'Ynys enlli' yn ail-gyfeirio i 'Ynys Enlli', er enghraifft.

### [golygu] Llythrennau acennog

Mae'r chwilydd yn ystyried llythrennau acennog yn wahanol i'r ffurfiau heb acen, fel bod chwiliad am 'mor' ddim yn chwilio am erthyglau sy'n cynnwys 'môr', er enghraifft. Mae'n rhaid chwilio am y ffurf acennog ei hunan.

### [golygu] Treigladau

Mae treigladau yn nodweddion yn yr iaith Gymraeg sy'n cymhlethu chwiliadau o gymharu â'r Saesneg. Yn ffodus, mae modd dygymod â hyn. Fe gofiwch bod modd chwilio am sawl ffurf gwahanol trwy ddefnyddio 'OR'. Felly, ar gyfer treigladau, gallwch chwilio am pentref OR bentref OR mhentref OR phentref er mwyn cael pob canlyniad posib am y gair 'pentref'.

### [golygu] Chwilio parthau

Ar waelod y dudalen o ganlyniadau, fe welwch bod cyfle i chwilio o fewn nifer o barthau gwahanol. Fel rheol dim ond y prif barth sydd yn berthnasol, gan mai hwn yw'r parth sy'n cynnwys yr holl erthyglau. Os ydych wedi cofrestri fel defnyddiwr Wicipedia, gallwch newid eich dewisiadau er mwyn rhagosod y parthau y chwilir ynddynt ar y chwiliad cyntaf.

## [golygu] Peiriannau chwilio allanol

Fe allwch chi ddefnyddio peiriannau chwilio allanol i chwilio am erthyglau yn Wicipedia, ond cofiwch nad y fersiwn diweddaraf sydd yn cael ei storio gan y safleoedd yma. Dilynwch y cysylltiadau isod i chwilio trwy Wicipedia ar Google a Yahoo:

- Chwiliwch Google am dudalennau ar Wicipedia
- Chwiliwch Yahoo am dudalennau ar Wicipedia

## [golygu] Pori pob tudalen

Ffordd arall o gael erthygl yw i glicio ar "Tudalennau arbennig" sydd yn y ffram ar y chwith. Wedyn cliciwch ar "Pob tudalen" ar y dudalen nesaf. Yna cliciwch ar yr ystod sydd yn cynnwys y gair rydych chi yn chwilio amdano, ac fe welwch restr yn ôl y wyddor. Bydd y gair neu'r ymadrodd yr ydych yn chwilio amdano o bosib yn y restr honno.

Wedi dod o "http://cy.wikipedia.org../../../c/h/w/Wicipedia%7EChwilio_am_erthygl_d44f.html"

Categorïau tudalen: Cymorth

##### Views

- Project page
- Sgwrs
- Diwygiad cyfoes

##### Chwilio